《留别吴翁晋孙燕诒及诸同志君子》
明代·邓云霄

对酒悲歌赋式微，行行重叹故交稀。离弦一奏天应老，别鹤三声叶尽飞。

怀抱何人常按剑？路岐怜汝独沾衣。山中生事如相问，夜雨秋风长蕨薇。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。